Miss World 1988

Ang **Miss World 1988** ay ang ika-38 edisyon ng Miss World pageant, na ginanap sa Royal Albert Hall sa Londres, Reyno Unido noong 17 Nobyembre 1988.

Pagkatapos ng kompetisyon, kinoronahan ni Ulla Weigerstorfer ng Austrya si Linda Pétursdóttir ng Lupangyelo bilang Miss World 1988. Ito ang pangalawang beses na nanalo ang Lupangyelo bilang Miss World. Nagtapos bilang first runner-up si Yeon-hee Choi ng Timog Korea, habang nagtapos bilang second runner-up si Kirsty Roper ng Reyno Unido.

Mga kandidata mula sa walumpu't-apat na bansa at teritoryo ang lumahok sa kompetisyong ito. Pinangunahan nina Peter Marshall at Alexandra Bastedo ang kompetisyon. Nagtanghal ang bandang Koreana at si Donny Osmond sa edisyong ito.

## Kasaysayan 
thumb|250x250px|Royal Albert Hall, ang lokasyon ng Miss World 1988

### Lokasyon at petsa 
Tatlong bansa ang kinunsidera ng mga Morley upang idaos ang mga paunang aktibidad para sa kompetisyon; ito ay ang mga bansang Espanya, Irlanda, at Singapura. Kalaunan ay napagdesisyunan ni Eric Morley na idaos ang mga paunang aktibidad sa Espanya, na nagbayad ng £ 200,000 mula sa Costa del Sol Tourism Office at Air Europa para sa mga *venue fee*.

Noong Hunyo 1988, nagkaroon ng kasunduan ang Miss World Group na nagkakahalaga ng £ 13.5 milyon para sa pagsasanib ng kumpanya sa independiyenteng istasyon ng radyong *Scottish* na Red Rose, sa direksyon ni Owen Oyston, kung saan si Morley ang magiging pangulo. Naganap ang pagsasanib noong Agosto 1988.

### Pagpili ng mga kalahok 
Mga kandidata mula sa walumpu't-apat bansa at teritoryo ay napili upang lumahok sa kompetisyon. Limang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process*, at anim na kandidata ang nailuklok matapos bumitiw ang orihinal na kalahok. Sa edisyong ito, pinayagan na rin ang mga kandidata mula sa Silangang Bloke na lumahok sa kompetisyon.

#### Mga pagpalit 
Dapat sanang lalahok si Miss Germany 1988 Andrea Stelzer, ngunit dahil mayroon itong pagkamamamayan sa Timog Aprika, siya ay pinalitan ng kanyang *runner-up* na si Katja Munch upang kumatawan sa Alemanya. Dapat sanang lalahok si Miss Spain 1988 Eva Pedraza sa edisyong ito, ngunit dahil sa hindi isiniwalat na dahilan siya ay pinalitan ng kanyang *runner-up* na si Susana de la Llave. Lumahok si Pedraza sa susunod na edisyon. 

Dapat sanang lalahok si Dolly Minhas ng Indiya sa edisyong ito, ngunit matapos matuklasang may Amerikanong pasaporte ang kanilang kandidata sa Miss Universe na si Kalpana Pandit, nadiskwalipika si Pandit at kinailangan siyang palitan ni Minhas. Dahil dito, pinalitan ni Anuradha Kottoor si Minhas bilang kinatawan ng Indiya. Dapat sanang lalahok sina Jannette Hamui ng Mehiko at Nandy Hendrikx ng Olanda, ngunit matapos nilang bumitiw dahil sa hindi isiniwalat na mga dahilan, pinalitan sila ni Cecilia Cervera at Angela Visser ayon sa pagkakabanggit. 

Dapat din sanang lalahok si Miss France 1988 Sylvie Bertin sa edisyong ito, ngunit matapos tumangging lumahok sa Miss Universe at Miss World, pinalitan siya ni Claudia Frittolini upang lumahok sa mga nabanggit na kompetisyon.

#### Mga unang pagsali, pagbalik, at pag-urong 
Lumahok sa unang pagkakataon ang bansang Bulgarya. Bumalik sa edisyong ito ang mga bansang Ehipto na huling sumali noong 1956, Taywan na huling sumali noong 1964 bilang Republika ng Tsina, Gana na huling sumali noong 1968, Guyana na huling sumali noong 1971, Liberya at Uganda na huling sumali noong 1985, at Kapuluang Birheng Britaniko at Sierra Leone na parehong huling sumali noong 1986.

Hindi sumali ang mga bansang Brasil, Panama, at San Vicente at ang Granadinas sa edisyong ito. Dahil nagkaroon ng sakit ang may-hawak ng prangkisa ng Brasil sa Miss World, iniluklok si Elizabeth Ferreira da Silva ng Club Ilha Porchat, na siyang nagpapadala ng mga kandidata ng Brasil sa Miss International, sa Miss World. Gayunpaman, hindi sumulpot sa Londres si da Silva dahil sa hindi isiniwalat na dahilan. Hindi rin sumali si Judy Charles ng San Vicente at ang Granadinas dahil sa hindi isiniwalat na dahilan. Hindi sumali ang Panama matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
thumb|250x250px| Mga bansa at teritoryong sumali sa Miss World 1988 at ang kanilang mga pagkakalagay.

### Mga pagkakalagay 
### Mga *Continental Queens of Beauty* 
### Mga espesyal na parangal 
## Kompetisyon 
### Pormat ng kompetisyon 
Mula sa labindalawa noong nakaraang taon, sampung *semi-finalist* ang napili sa pamamagitan ng paunang kompetisyon at mga *personal interview*. Lumahok sa *swimsuit competition* at *evening gown competition* ang sampung mga *semi-finalist*, at kalaunan ay napili ang limang pinalista na sumabak sa *final interview.* Pagkatapos nito, limang kandidata ang hinirang bilang *Continental Queens of Beauty*, at hinirang pagkatapos ang *dalawang runner-up* at ang bagong Miss World.

### Komite sa pagpili 
* Richard Birtchnell – Direktor ng Burton Group Promotions
* Rob Brandt – Direktor ng Walters International Computers
* Angelo Carazzo – Pangulo ng Costa del Sol Tourism Board
* Lindka Cierach – Tagadisenyong Ingles 
* Dr. Reita Faria – Miss World 1966 mula sa Indiya
* Khadija Adam Ismail – Kenyanang modelo at Miss World Kenya 1984
* James Kimber – Estilistang Ingles at tagapangulo ng UK Kimber Group
* Eric Morley – Tagapagtatag ng Miss World
* Kimberly Santos – Miss World 1980 mula sa Guam

## Mga kandidata 
Walumpu't-apat na kandidata ang lumahok para sa titulo.

## Mga tala 
## Mga sanggunian 
## Panlabas na kawing 
* 

Kategorya:Miss World